પ્રાપ્ત માહિતી પ્રમાણે અંકલેશ્વર નગરપાલિકા દ્વારા હાંસોટ રોડ પર જેસીબી દ્વારા ખોદકામ ચાલુ હતું ત્યારે જ્યોતિ ટોકીઝ પાસે ગુજરાત ગેસની પાઇપલાઇનમાં ભંગાણ સર્જાતા ગેસનો ફુવારો ઉડ્યો હતો. ગેસનો ફુવારો જોતા જ લોકોમાં ભયની લાગણી છવાઇ હતી આજુબાજુના દુકાનદારોએ પોતાની દુકાનો ટપોટપ બંધ કરી ચાલતી પકડી હતી. ઉંચે સુધી ઊડેલો ગેસનો ફુવારો જોઇ લોકોનાં જીવ તાળવે ચોંટી ગયા હતા અને દોડધામ મચી ગઇ હતી. જોકે સદ્દનસીબે આ ઘટનામાં કોઇ જાનહાની કે કોઇને ઇજા પહોંચી ન હતી.